Disney เลื่อนฉาย Mulan ไม่มีกำหนด กระทบ Star Wars กับ Avatar ด้วย 
ทรมานใจแฟนหนังคอภาพยนตร์กันต่อ หลังล่าสุดทางดิสนีย์ออกมาประกาศเลื่อนฉายภาพยนตร์ฟอร์มยักษ์อย่าง มู่หลาน สตาร์ วอร์ส อวตาร กันอีกรอบ ด้วยเหตุผลเรื่องวิกฤติการระบาดใหญ่ทั่วโลกของโควิด-19 หรือ ไวรัสโคโรนาสายพันธุ์ใหม่ ทำให้โรงหนังและภาพยนตร์หลายแห่งต้องปิดตัวลงชั่วคราว หลังจากประเมินสถานการณ์แล้ว บรรดาโปรแกรมภาพยนตร์จึงต้องมีการปรับเปลี่ยนกำหนดการตามไปด้วยโดยเฉพาะ Mulan ฉบับคนแสดง จากแอนิเมชั่นชื่อดังของโลก ที่ถูกเลื่อนกำหนดฉายออกไปเป็นครั้งที่ 4 แล้ว นับตั้งแต่รอบเดือนมีนาคมที่ผ่านมา และดูเหมือนว่าจะถูกเลื่อนออกไปโดยไม่มีอะไรกั้น ทำเอาบรรดาแฟนๆ ต้องรอคอยกันต่อไปอีกพักใหญ่ เพราะล่าสุดทาง Disney ยังไม่มีประกาศกำหนดวันปล่อยภาพยนตร์ครั้งใหม่ออกมา ทำให้กระทบภาพยนตร์อีกหลายเรื่อง ที่ทาง Disney วางแผนไว้ว่าจะออกฉาย ซึ่งบางเรื่องก็ถูกเลื่อนออกไปอย่างไม่มีกำหนด โดยเฉพาะมหากาพย์หนังฟอร์มยักษ์อย่าง Star Wars และ Avatar ก็ถูกเลื่อนกำหนดฉายออกไปจากเดิมอีกหนึ่งปีเต็มเช่นกันในช่วงกว่า 2-3 เดือนที่ผ่านมา มันชัดเจนว่า เราไม่สามารถดำเนินการปล่อยตัวภาพยนตร์ตามกำหนดการที่กำหนดได้ เพราะวิกฤติสุขภาพโลกในขณะนี้ ซึ่งหมายถึงต้องหยุดการปล่อยภาพยนตร์ชั่วคราว สำหรับ มู่หลาน ถือเป็นภาพยนตร์ที่คาดหวังว่า จะสามารถนำเสนอสู่ผู้ชมทั่วโลกอย่างมีประสิทธิภาพ โฆษกของ Walt Disney Studios กล่าวในแถลงการณ์เมื่อวันพฤหัสบดี (23 กรกฎาคม 2563) ที่ผ่านมาขณะเดียวกัน คิวภาพยนตร์ Star Wars อีก 3 เรื่อง ซึ่งทางค่ายยังไม่เผยว่าจะเป็นเรื่องอะไร ก็ได้รับผลกระทบ ต้องเลื่อนการปล่อยตัวไปเป็นวันที่ 22 ธันวาคม 2023 19 ธันวาคม 2025 และ 17 ธันวาคม 2027 ตามลำดับ เท่ากับว่าขบวนรถไฟสตาร์วอร์ส คงต้องเลื่อนกันออกไปเรื่อยๆ และอาจกล่าวได้ว่าถัดจากภาคล่าสุด เราคงต้องรอชมภาคต่อไปของภาพยนตร์เรื่องนี้กันไปอีกถึง 4 ปีเต็มส่วนทาง ด้านผู้กำกับ James Cameron (เจมส์ คาเมรอน) ก็ต้องประกาศเลื่อนฉายภาพยนตร์ Avatar 2 ที่กำลังดำเนินการถ่ายทำอยู่ ออกไปอีก 1 ปี ซึ่งเดิมทีมีกำหนดฉายในเดือนธันวาคม 2021 นี้ ถูกเลื่อนไปเป็นวันที่ 16 ธันวาคม 2022 ซึ่งมองว่าอาจส่งผลดีทำให้ทีมงานมีโอกาสพัฒนางาน CGI ให้สมบูรณ์มากยิ่งขึ้นนอกจากนี้ Avatar 3 และ 4 ก็ถูกเลื่อนกำหนดฉายไป เป็น 20 ธันวาคม 2024 และ 18 ธันวาคม 2026 ตามลำดับ ส่วนภาคสุดท้ายคือ Avatar 5 นั้น จะมีกำหนดฉายในวันที่ 22 ธันวาคม 2028 กันเลยทีเดียว เรียกได้ว่า บรรดาแฟนๆ ที่คลั่งไคล้ต้องเฝ้าติดตามกันนานถึง 8 ปี กว่าจะดูอวตารได้จบครบทุกภาค ซึ่งหลายคนคงหวังว่า ทางผู้กำกับจะสามารถเนรมิตภาพยนตร์เรื่องนี้ให้ออกมายิ่งใหญ่อลังการสมกับที่รอคอยอย่างแน่นอนดูเหมือนว่าต่อจากนี้ ภาพยนตร์ฟอร์มยักษ์อื่นๆ ก็คงต้องคิดหนักแล้วว่า จะได้รับผลที่คุ้มกันมากน้อยแค่ไหน กับเม็ดเงินจำนวนมหาศาลที่ทุ่มทุนสร้างไป ท่ามกลางสถานการณ์ที่ระส่ำระสาย ในวิกฤติการระบาดของไวรัสโคโรนาสายพันธุ์ใหม่ขณะนี้ ที่เรียกได้ว่ากระทบทุกวงการทั่วโลกเลยก็ว่าได้.แหล่งที่มาcnbcabcnewscnetscreenrantmovieweb
ดิสนีย์ประกาศเลื่อนฉายภาพยนตร์ฟอร์มยักษ์อย่าง มู่หลาน สตาร์ วอร์ส อวตาร กันอีกรอบ เพราะวิกฤติการระบาดใหญ่ทั่วโลกของโควิด-19
ดิสนีย์,เลื่อนฉายภาพยนตร์,โควิด-19,โควิดวันนี้,Mulan,มู่หลาน,ข่าวทั่วไป